Document ID: /roh_data/filtered/fineweb-2-filterrobots_roh.jsonl.gz/69368

Casti ha puspè in medi da chasa
- Venderdi, 6.6.2014, 8:01
Dr. Stefano Bonazzi avra la pratica glindesdi, ils 16 da zercladur. La chasa da medis a Casti ch'è en possess da la vischnanca, è stada serrada dapi l'october da l'onn passà.
Stefano Bonazzi ha 57 onns. El è creschì si a Milaun. Tranter auter ha el lavurà sco medi en l'Italia ed a Palma de Mallorca. Dapi 2 onns lavura el en Svizra, il davos sco schefmedi da dermatologia en ina pratica a Rüti en il chantun Turitg. (rtr/fb)
La chasa da medis a Casti resta per il mument vida. L'ospital cirquital Surses ch'aveva mussà interess da manar la chasa da medis a Casti, ha decidì da betg vulair collavurar cun la vischnanca da Casti che posseda la chasa da medis.
Casti n'ha nagin medi da chasa pli. La vischnanca ch'è en possess da la chasa dal medi, ha visà il contract cun Dr. Bernd Hausmann sin la fin da settember. Ida ordavant è ina dispita da plirs onns.
Casti en Val Alvra na survegn nagin center da sanadad. En quest senn ha la suprastanza communala orientà la populaziun. Previs era d'installar il center da sanadad en la chasa dal medi che tutga a la vischnanca da Casti.
A Casti ha decidì la radunanza da cumprar la chasa dal medi. Il credit da 660'000 francs e vegnì concedì. Er ils ulteriurs credits èn vegnids approvads, 40'000 francs per refar vias da guaud u 21'000 per sanar il santeri.